open-index/open-wikipedia-markdown huggingface dataset:
Vladimir Klitsjko

**Vladimir Klitsjko**, eller **Volodymyr Klytsjko** (født 1976), også kjent som **Dr. Steelhammer**, er en ukrainsk tidligere tungvektsbokser.

Han er bror av tidligere tungvektsmester Vitalij Klitsjko og forhenværende ubestridt tungvektsmester. Han tapte tittelen til Tyson Fury i november 2015. Han er nær 200 cm høy og 109 kg.

Som amatørbokser ble han olympisk mester i Atlanta i 1996, og startet da på sin profesjonelle karriere. I 2000 ble han verdensmester i forbundet WBO, etter å ha beseiret Chris Byrd. Klitsjko har beseiret flere gode boksere, deriblant Ray Mercer, Samuel Peter, Calvin Brock, Francois Botha og Monte Barrett. Han tapte mot Corrie Sanders i 2003, og Lamon Brewster i 2004. Etter å ha slått Chris Byrd igjen i 2006, ble han verdensmester i forbundene IBF og IBO. Klitsjkos store slagstyrke, gjennomtenkte taktikk og høyde på 1,98 meter, gjorde han svært vanskelig å bokse mot. Mot lavere motstandere brukte han ofte sin venstre jab hyppig, og gjorde motstanderen frustrert. Deretter angrep han med sitt rette høyre slag. Han ble kritisert for å ha en stiv måte å bokse på, samt for å ha manglende utholdenhet.

Utenfor ringen viser Klitsjko stor lidenskap for sjakk. Han innehar dessuten en doktorgrad i idrettsvitenskap fra Universitetet i Kiev.

Den 3. august 2017 kunngjorde han at han la opp.

Under Russlands invasjon av Ukraina 2022 deltok Klitsjko i forsvaret av Kyiv. 

## Fotnoter

## Referanser


## Eksterne lenker
* 
*
Varanasi

**Varanasi** (hindi , urdu , **; []), eller *Kashi* eller *Kasi* (hindi , urdu  ) er en by i delstaten Uttar Pradesh i India. Selve byen har noe over en million innbyggere, mens distriktet hadde 3 147 927 innbyggere i 2007. Den ligger ved bredden av Ganges og er berømt som en av de 7 viktigste hellige byer i hinduismen.

Byen er et viktig kommersielt sentrum og et jernbaneknutepunkt. Byen har betydelig tekstil og metall-industri og er berømt blant annet for sine håndlagede silkevarer og gull- og sølvsmykker.

Varanasi er et viktig pilegrimsmål for hinduer og buddhister og tiltrekker seg dessuten mange turister både fra India og fra utlandet.

## Historie

Varanasi er en av de eldste kontinuerlig bebodde byer i verden. Den nevnes allerede i Rig Veda (ca. 1200 f.Kr) under navnet Kashi. På Buddhas tid var byen hovedstad i et blomstrende rike. Buddha holdt sin første tale i den lille byen Sarnath utenfor Varanasi.

Under de muslimske mogulene mistet Varanasi sin betydning, og Mahmud av Ghazni beordret i 1033 alle byens hindutempler revet. Akbar lot en del av templene restaurere i det syttende århundre, men hans etterfølger Aurangzeb fikk flere av dem revet igjen.

På 1700-tallet ble Varanasi hovedstad for en uavhengig stat, en status som ble anerkjent av britene ved en omorganisering i 1810.

Etter Indias uavhengighet i 1947 ble distriktet Varanasi innlemmet i delstaten Uttar Pradesh.

7. mars 2006 ble det sprengt fire bomber i Varanasi, blant annet ved den sentrale jernbanestasjonen i byen. 20 mennesker ble drept. Den muslimske gruppa Lashkar-e-Kahab tok på seg ansvaret for udåden.

## Næringsliv
Varanasi har en betydelig tekstilindustri. Silkestoffer fra Varanasi blir ansett som svært gode. Byen eksporterer også næringsmidler til andre deler av landet.

## Religiøs rolle
Varanasi skal ifølge tradisjonen være grunnlagt av den hinduiske guddommen Shiva. Det finnes mange store templer til hans ære i byen. Det bor også mange tilhengere av Vishnu i Varanasi. Byen har flere store moskeer for sine muslimske innbyggere og er dessuten valfartssted for buddhister og tilhengere av jainismen.

Byen er et viktig pilegrimsmål for hinduer. Et bad i Ganges ved Varanasi har stor positiv betydning for en hindu, og visker ut dårlig karma. Den som dør i byen slipper å bli gjenfødt. Elvebredden består av en sammenhengende rekke badeplasser og kremasjonssteder.

## Kulturliv

Byen har vært et kulturelt og religiøst sentrum i det nordlige India i tusener av år. Her ligger flere store universiteter og forskninginstitusjoner.

Varanasi har frembragt fremstående musikere, filosofer, diktere og forfattere gjennom historien, blant andre Kabir, Munshi Premchand, Jaishankar Prasad, Pandit Rava Shankar og Ustad Bismillah Khan.

## Eksterne lenker
*
MMW

**MMW** kan bety flere ting:
*MMW (firma) mindre arkitektfima
*Medeski Martin & Wood Jass trio.
*Millimeter bølge (Millimetre wave)
Gorakhpur

**Gorakhpur** (hindi , urdu ) er en by i den østlige del av delstaten Uttar Pradesh i India. Byen er administrasjonssete i Gorakhpur-distriktet, og har  innbyggere.

Gorakhpur er berømt for forlaget Gita Press, som utgir hinduistiske skrifter.
Kristin Solli Schøien

**Kristin Solli Schøien** (født 14. juli 1954 i Oslo) er en norsk visedikter, komponist og sanger som er særlig kjent for salmene sine og kulturformidling i kirken.

Kristin Solli Schøien gjorde seg tidlig bemerket med tekst og musikk til egne viser med kristent innhold. I 1981 kom plata *Nesten ingenting* og i 1993 CD-en *Jeg synger min sang for vinden*, en kammerkabaret som første gang ble oppført i 1990 og består av tonesatte dikt av Herman Wildenvey.

Hun er utdannet ved Norsk Lærerakademi, Universitetet i Oslo og Norges musikkhøgskole, og er ansatt som universitetslektor ved Det teologiske menighetsfakultet og ved Høgskolen i Sørøst-Norge, studiested Porsgrunn. 

Kristin Solli Schøien er bosatt i Larvik i Vestfold.

## Musikkutgivelser (utvalg)
* 1981: *Nesten ingenting*, utgitt på Kirkelig kulturverksted
* 1993: *Herman Wildenvey: Jeg Synger Min Sang For Vinden*

## Bibliografi (utvalg)
* 1971: *Vet du ikke at du er rik* – visebok utgitt av Credo Forlag/Lutherstiftelsen, Oslo
* 1993: *På min egen måte – 33 sanger og bibelviser* – Verbum Forlag, Oslo
* 1993: *Når skoen trykker – om tro og troverdighet* – sammen med Heidi Tanum Berntsen, IKO-forlaget, Oslo
* 2001: *Fra torget til vingården – metode og ressursbok for gudstjenestearbeid* – Luther Forlag, Oslo
* 2002: *Kirkebygget – bruk og vern, studieveiledning for Kirketjenerskolen* – Høyskoleforlaget Kristiansand / NKI-forlaget, Bekkestua
* 2003: *En kurv til min datter* – Luther Forlag, Oslo

## Stipend og pris
* 1986: Brunlanes kommunes kulturpris for å ha utarbeidet et program basert på tonesatte dikt av Herman Wildenvey
* 2008: Herman Wildenveys Poesipris

## Referanser
Lucknow

**Lucknow** (hindi: लखनऊ; urdu: لكهنو; *Lakhnau*) er hovedstaden i delstaten Uttar Pradesh i India. Byen er det administrative setet for distriktet Lucknow.

I 2011 hadde Lucknow  innbyggere. 

## Geografi
Byen ligger midt i Uttar Pradesh, 500&nbsp;km sørøst for New Delhi. Elven Gomti renner gjennom byen. Fjellet Mahutra ligger 30 kilometer øst for sentrum. 

## Næringsveier
I Lucknow tilvirkes kunsthåndverk av sølv, brokade og messing, og byen har også en del bomulls- og tobakksindustri. Lucknow fikk i 2007 en nasjonal pris for bomullen sin, som er svært ettertraktet. 

## Severdigheter
Lucknow har flere moskeer og palasser. Den har også mange fine bygninger fra storhetstiden 1775–1856. Lucknow var hovedstad i kongeriket Oudh i denne perioden. 

## Referanser


## Litteratur
* Mookherji, Poorno Chunder (1883): ''The Pictorial Lucknow''. P.C. Mookherji.
* Oldenburg, Veena Talwar (1984): ''The Making of Colonial Lucknow, 1856–1877''. Princeton University Press. ISBN 978-0-691-06590-8.
AMS

**AMS** kan bety flere ting:
* ''Additional member system'', et valgsystem der velgerne har to stemmer hver
* Akselerator massespektrometri, en form for massespektrometri
* Aksjesparing med skattefradrag, tidligere ordning for skattefradrag 
* ams AG, tysk firma som produserer elektroniske sensorer
* Avanserte måle- og styringssystemer, såkalt smarte strømmålere
*  *AmS-rapport*, *AmS-Varia* og *AmS-skrifter*, forskningspublikasjoner utgitt av Arkeologisk museum i Stavanger
*IATA-flyplasskode for Schiphol lufthavn i Amsterdam
Gibson EDS-1275

**[[Gibson]] EDS-1275** er hovedsakelig en SG gitar med 2 halser, hvor den ene halsen har 12 strenger. Den som blir ansett som mest kjent med denne gitaren, er Jimmy Page fra Led Zeppelin. Den er å se i bruk på blant annet deres mest kjente låt "Stairway To Heaven",  og Tangerine, Achilles Last Stand og The Song Remains The Same. Andre kjente gitarister som har tatt EDS´en i bruk er Don Felder fra The Eagles, blant annet på deres superhit " Hotell California". EDS´en gjør det mulig for Felder å både spille melodien på tolvstrengerhalsen og runde av gitarsoloen på seksstrengeren etterpå. Gitaren er også å finne hos Slash fra Guns N' Roses og Pete Townsend fra rockebandet The Who.
Gibson ES-335

**Gibson ES-335** var den første og mest populære halvakustiske gitaren til Gibson og det finnes en billigere modell som lages av Epiphone. ES-335 ble solgt for første gang i 1958 og selges fortsatt i dag. Kroppen har topp og bunn i laminert lønn, og den er tynn som en el-gitar. Gitaren er halvveis hul med to f-hull i toppen. Blueslegenden B. B. King har brukt ES-355, en dyrere utgave av ES-335, i mange år. Denne gitaren blir ofte ansett som Gibsons blues og jazz gitar. Ikonet til Apples Garageband program er en ES-335 gitar.

Dave Grohl fra Foo Fighters bruker ofte sin lyseblåe Gibson ES-335.
IUT

**IUT** kan bety flere ting:
*International Union of Tenants
*Islamic University of Technology
*Isfahan University of Technology
Rolv Ryssdal

**Rolv Einar Rasmussen Ryssdal** (1914–1998) var en norsk jurist som var høyesterettsjustitiarius mellom 1969 og 1984. 

## Biografi
Han tok juridisk embetseksamen i 1939 og ble etter krigen statsadvokat ved Riksadvokatens kontor. Ryssdal praktiserte som høyesterettsadvokat. Han var i perioden 1956-1964 departementsråd i Justisdepartementet. Han ble gravlagt på statens bekostning.

Ryssdal var dommer i Den europeiske menneskerettsdomstolen fra 1973 til sin død i 1998. Han var visepresident i domstolen fra 1981 til 1985 og president fra 1985. 

Han var gift med fylkesmann i Aust-Agder Signe Marie Stray Ryssdal og far til leder av Den norske advokatforening Anders Chr. Stray Ryssdal, juridisk direktør i Yara-konsernet og styremedlem i Norges Banks hovedstyre Kristine Ryssdal og Schibsted-direktør Rolv Erik Ryssdal.

Ryssdal ble utnevnt til kommandør med stjerne av St. Olavs Orden i 1970. I 1985 ble han forfremmet til storkors for «fremragende embetsfortjeneste og utførelse av vervet som visepresident i Den europeiske menneskerettsdomstol». Ryssdal var også innehaver av storkors av Finlands løves orden.

## Referanser
Widad Akrawi

**Widad Akrawi** (født 1969 i Akrê i Syd-Kurdistan i Irak) er en kurdisk menneskerettighetsforkjemper og forfatter

## Biografi
Akrawi ble født i Syd-Kurdistan i Nord-Irak. Til tross for vanskelige omstendigheter ble hun allerede i 1990 ferdig utdannet sivilingeniør.

Kort tid etter invaderte diktatoren Saddam Hussein Kuwait – som kjent en begivenhet som utløste Gulfkrigen. Etter krigen innledet kurderne nok en gang en frigjøringskamp, og det lyktes dem å befri mesteparten av Syd-Kurdistan. Dramatiske begivenheter tvang Widad til å flykte ut av landet.

I Danmark har hun arbeidet ved Rigshospitalet med forskning på arvelige sykdommer. Hennes første roman, *Taras bok*,  ble utgitt i Danmark i 2003. *Taras bok* ble oversatt til norsk og utgitt i Norge i 2005.

Hun er kjent som en menneskerettighetsforkjemper og fredsaktivist.

## Referanser


## Eksterne lenker
*
Fotobyrå

Et **fotobyrå**, **bildebyrå** **eller billedbyrå** lisensierer bilder tatt av en eller flere fotografer til en kunde.

Bildebyrået kan enten eie retten til å selge bildet selv eller så selger de bilder på vegne av fotografen. Fotografen får da en andel av salget. Denne andelen kan variere helt ned i 0% og opptil 100% avhengig av hvilken avtale fotografen har med bildebyrået. Vanligvis er andelen til fotografen 50% av sluttpris til kunden.

Prisen på et bilde blir ofte bestemt med bakgrunn i hvilken bruk bildet er tiltenkt. Tradisjonelt er det svært mange forhold som avgjør prisen, dette har medført at kunden må forholde seg til svært kompliserte prislister.

For en kunde er det lettere og billigere å benytte et bildebyrå enn å leie en fotograf til å ta de samme bildene. I dag har de fleste bildebyråene søkbare arkiv på internett. Ulempen er man har mindre kontroll på bildets utforming enn om man skulle gitt oppdraget til en fotograf.

Fotografene får gjennom et bildebyrå en mulighet til å nå en større målgruppe enn man kan klare på egen hånd. Ulempen er at fotografen vil få en mindre andel av sluttprisen.

## Se også
* Nyhetsbyrå
Geir Olav Jørgensen

**Geir Olav Jørgensen** (født 25. august 1971) er en norsk forfatter. Jørgensen kommer opprinnelig fra Husnes, men har gjennom mange år reist verden rundt, og har vært bosatt i mange land. Han debuterte i 2006 med romanen ''Mono'', og ga i 2009 ut *[[Forteljingar frå utsida]].

== Bibliografi ==
* *Mono*, 2006, [[J.W. Cappelens Forlag|Cappelen]]
* *Forteljingar frå utsida*, 2009, [[Cappelen Damm]]
* *Helmers reise, 1979*, 2011, Cappelen Damm
* *Høgare enn sola*, 2013, Cappelen Damm
* *Marathon Berlin*, 2015, Cappelen Damm
* *Slagmark - kort rapport frå underskogen'', 2017, Cappelen Damm https://www.cappelendamm.no/_skjonnlitteratur/romaner/slagmark---kort-rapport-fr%C3%A5-underskogen-geir-olav-j%C3%B8rgensen-9788202546533

## Kilder
* Presentasjon av Geir Olav Jørgensen i Forfatterkatalogen på Forfattersentrums nettsider
Wilhelm Christian Benecke Baron von Gröditzberg

**Wilhelm Christian Benecke Baron von Gröditzberg** (født 12. desember 1779 i Frankfurt an der Oder som **Wilhelm Christian Benecke**, død 4. juni 1860 i Gröditzberg i Schlesien) var en prøyssisk kjøpmann og bankier.

## Liv og virke
Fra 1793 arbeidet han for sine to onklers handelshus *Gebrüder Benecke*. Etter onklenes død ble han i 1806 sjef for handelshuset, og i 1807 ble han borger i Berlin. Der ble han utnevnt til byråd i 1809.

Takket være sine forbindelser som sjef for handelshuset Gebrüder Benecke, som han styrte på vegne av sine mindreårige fetre, bygget han opp en egen formue og ble eventyrlig rik. Han ble en av Berlins første handelsmagnater.

I 1810 ble han spurt til råds av fyrst Wittgenstein om et forslag om å opprette en nasjonalbank for Preussen.

I 1812 var han grunnlegger og første direktør for Berliner Feuerversicherungsanstalt, og i 1815 kjøpte han Kgl. Preußische Hauptnutzholz-Administration, et statsmonopol grunnlagt av Fredrik den store. Samme år gav han daglig opplysninger om utviklingen på Berlin børs til den prøyssiske finansministeren, grev Hans von Bülow.

I 1820 gav han, etter formidling fra Henrik Steffens, Norge et statslån på en million speciedaler som forhindret at den norske staten gikk bankerott, og dermed klarte å bevare sin uavhengighet overfor Sverige. Norge kunne ikke få kreditt noen andre steder. Saken førte likevel til riksrettssaken mot grev Wedel-Jarlsberg.

I 1822 kjøpte Benecke Blaafarveværket i Norge sammen med bl.a. Benjamin Wegner. Året etter trakk han seg ut av Gebrüder Benecke og kjøpte godset og herskapet Gröditzberg i Goldberg-Haynau i Schlesien, med slott, middelalderborg på en høyde og to landsbyer, et av de vakreste gods i det prøyssiske monarkiet, og som tidligere hadde tilhørt hertugene av Liegnitz. Gebrüder Benecke gikk konkurs i 1826. Samme år ble Benecke og Wegner eneeiere av Blaafarveværket.

I 1829 ble han adlet til baron Benecke von Gröditzberg. Han eide et palé i Unter den Linden 78 ved Pariser Platz i Berlin.

Benecke ble i 1822 gift med Marie-Luise du Titre, datter av den kjente sosietetskvinnen i Berlin, Madame du Titre. Hans barn, som ses på bildet til høyre, var Rudolph, Betty, Clärchen, Richard, Röschen og Wilhelm.

Han ble begravet på Gröditzberg.

## Referanser


## Litteratur
* Wilhelm Christian Benecke von Gröditzberg: *Erinnerungen aus meinem Leben, besonders meine merkantilischen Verhältnisse betreffend, für meine Nachkommen und Erben, Gröditzberg, den 11.&nbsp;Februar 1851*. Manuskript, Schreibmaschinen-Transkript um 1920.
* Auktionskatalog Th. Müller, Berlin 1861, Auktionskatalog Rudolf Lepke, Berlin 1876.
* Staatliche Museen zu Berlin, Dokumentation der Verluste Bd.II, Berlin 2001, S. 20.
* Schlesische Kunstsammlungen, Wilhelm Christian Benecke von Gröditzberg (1779–1860).
Matilda Ksjesinskaja

**Matilda Feliksovna Ksjesinskaja** (russisk **Матильда Феликсовна Кшесинская**, polsk **Matylda Krzesińska**, etter 1921 også kjent som **Hennes Høyhet Prinsesse Romanova-Krasinskaja**), (født  i Ligovo, død 7. juni 1971 i Paris) var en polsk-russisk danser, historiens første russiske *prima ballerina assoluta*. Hun er også kjent for sin romanse med den fremtidige russiske tsar Nikolaj II.

Ksjesinskaja studerte hos Christian Johansson og Enrico Cecchetti ved den keiserlige ballettskole i St. Petersburg. Etter å ha fullført undervisningen i 1890 danset hun – i likhet med hele sin polske familie – ved Marinskij-teateret. Hun var den andre danseren i historien (etter Pierina Legnani) som kunne utføre 32 *fouettés en tournant*. Ksjesinskaja danset i balletter som *Tornerose*, *La Sylphide*, *Esmeralda*, *Nøtteknekkeren* og *Svanesjøen*. I 1911 danset hun i London med Vatslav Nizjinskij i *Svanesjøen* for Djagilevs Ballets Russes.

Etter den russiske revolusjon reiste hun til Paris, hvor hun i 1921 giftet seg med tsarens fetter, storfyrst Andrej Vladimirovitsj Romanov, som hun hadde en sønn med (i 1902) – Prins Vladimir Romanovskij-Krasinskij. I 1929 åpnet hun sin egen ballettskole, hvor hun underviste blant annet Margot Fonteyn, Alicia Markova, André Eglevsky og Tamara Toumanova. Hun opptrådte for siste gang i en alder av 64 år, og i 1960 utgav hun autobiografien *Souvenirs de la Kschessinska*.

## Referanser
Upshur County (Vest-Virginia)

**Upshur County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Harrison County i nord, Barbour County i nordøst, Randolph County i sørøst, Webster County i sør og mot Lewis County i vest.

Upshur Countys totale areal er 919 km² hvorav 0 km² er vann. I 2000 hadde fylket  og administrasjonssenteret ligger i byen Buckhannon.

Fylket ble grunnlagt i 1851 av land fra fylkene Randolph, Barbour og Lewis County. Det er oppkalt etter statsmannen Abel Parker Upshur som var utenriksminister under USAs tiende president, John Tyler.   
## Eksterne lenker
*
There

***There*** (eller ***There.com***) var et internett-spill som kunne minne om *[[Second Life]]*, *[[vMTV]]* (også kjent som *[[Virtual Laguna Beach]]*) og ''The Sims''. *There* var online-basert, og man kunne kommunisere med andre spillere via internett.

Man kunne kjøpe klær og annet utsyr i *Theres* egen butikk (engelsk: «Shop») eller på auksjon under "auctions" til avatarene.  I tillegg kunne man kjøpe biler, brett og andre kjøretøy De fleste kunne man tilpasse slik man selv ville – enten med modell og/eller teksturer. Man kunne også kjøpe hus, møbler, dekorasjoner, nabolag (som folk kunne bo i og som man kunne tjene «ThereBux» på), tomter (noen var flyttbare og ble kalt «paz», andre var bare vanlige tomter som man satte i et nabolag). Man kunne også kjøpe bøker som man kunne skrive i. *There* ble åpnet i 2003. *There* kjørte med DirectX 8. Det var ikke lett å skille nesen fra resten av fjeset på grunn av at hele fjeset kun hadde en ensfarget farge med bittelitt variasjon.

Noe som man ikke hadde sett i andre spill var måten avatarene kunne bevege på alle ledd og falle som dukker. De kunne også bevege på munnen og øynene på når den stod helt i ro. Avataren bevegde også munnen etter hvor høyt du snakket.

For å kunne utnytte mange av funksjonene *There* hadde å tilby, måtte man oppgradere til «Premium Membership». Dette innebar blant annet å kunne eie sitt eget nabolag, sin egen «paz» og å kommunisere med andre gjennom stemmesamtale. Man fikk også lov til å lage grupper.

*There* ble laget av Will Harvey og Jeffrey Ventrella. Will Harvey utviklet senere *[[IMVU]]* og var eid av «There inc.» som de startet sammen. Senere overtok Michael Wilson og i 2005 ble navnet endret til «Makena Technologies inc.»

*There.com* stengte 9. mars 2010 grunnet dårlig økonomi.

## Eksterne lenker
* ''There'' – Offisiell webside
* ''There'' – historie
* ''There'' – Michael Wilson sine siste ord om «''There»''
*
Salt Bergenskirken

**Salt Bergenskirken** er en frimenighet i Bergen, grunnlagt i 2004 av pastorparet Gina og Øystein Gjerme. Salt hadde  tilskuddstellende medlemmer i 2022.  

Salt er en kirkeplantende bevegelse, som siden den første forsamlingen ble startet i 2004 har vokst fra én gudstjeneste på ett sted i 2011 til 11 gudstjenester på 7 steder i 2018. Salt er en flerstedskirke hvor den lokale kirken med det lokale lederskapet i spissen har stor selvstendighet. På samme tid har alle de lokale kirkene et felles navn, en felles visjon, felles verdier, felles kultur, felles praksiser og teologi som binder kirken sammen. Kirken deler på ressurser, systemer og ideer.  

## Historie
Salt startet i 2004 med formiddagsgudstjenester på Rå skole. I 2007 begynte menigheten å leie lokaler i Kanalveien 90. I 2011 startet Salt opp på Knarvik etter at Anja og Christian Thorbjørnsen flyttet dit. 2012 ble det startet en kveldsgudstjeneste for studenter og unge voksne i sentrum av Bergen på Kvarteret. Etter et år ble denne gudstjenesten flyttet til Salem Konferansesenter. Salt International startet opp i 2014 og ble en engelsk-språklige gudstjeneste ledet av Espen og Jenny Eidsvåg. I 2015 ble Salt Os startet, og Salt tok over Sion Voss samtidig som de endret navnet på forsamlingen til Salt Voss. 2016 begynte menigheten i Bergen med ungdomsmøter med navnet Salt Ung. I 2017 startet Salt Trondheim. Kort tid etter dette ble Sentrumskirken Levanger ble en del av Salt. Høsten 2018 startet Truls og Gro Åkerlund Salt Skien. I 2019 flyttet Salt Bergen inn i Forum.

## Tilknytning
Salt er tilknyttet Pinsebevegelsen i Norge

## Referanser


## Eksterne lenker
*
Webster County (Vest-Virginia)

**Webster County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Lewis County og Upshur County i nord, Randolph County i øst, Pocahontas County i sørøst, Greenbrier County i sør, Nicholas County i sørvest og mot Braxton County i vest.

Webster Countys totale areal er 1&nbsp;440 km² hvorav 0 km² er vann. I 2000 hadde fylket 9&nbsp;719 innbyggere. Administrasjonssenteret ligger i byen Webster Springs.

Fylket ble grunnlagt i 1860 og et er oppkalt etter statsmannen Daniel Webster.   
## Eksterne lenker
*
Wetzel County

**Wetzel County** er et fylke i den amerikanske delstaten Vest-Virginia. Det ligger i de nordlige delene av staten og grenser mot Marshall County i nord, Monongalia County og Marion County i øst, Harrison County i sørøst, Doddridge County i sør og mot Tyler County i sørvest. Det har også grense mot delstatene Ohio i vest og mot Pennsylvania i nordøst.

Wetzel Countys totale areal er 936 km² hvorav 6 km² er vann. I 2000 hadde fylket  og administrasjonssenteret ligger i byen New Martinsville.

Fylket ble grunnlagt i 1846 og et er oppkalt etter nybyggeren Lewis Wetzel.   
## Eksterne lenker
*
Atelier Oslo

**Atelier Oslo** er et arkitektkontor startet av Nils Ole Bae Brandtzæg, Thomas Liu, Marius Mowe, og Jonas Norsted.

I samarbeid med det franske arkitektfirmaet AWP vant Atelier Oslo i 2006 arkitektkonkurransen om overdekket torg og amfiscene i Sandnes. Konkurransen var en del av *Norwegian Wood Stavanger2008*, et av hovedprosjektene til Stavanger2008.

I samarbeid med Lund Hagem Arkitekter og Agence Ter landskapsarkitekter vant Atelier Oslo i 2009 konkurransen om nye Deichmanske bibliotek i Bjørvika  i Oslo.

I samarbeid med det norske arkitektkontoret KIMA arkitektur vant Atelier Oslo i 2012 Sparebankstiftelsen DNBs konkurranse om totalrenoveringen av Christiania Sparebank i Kvadraturen i Oslo som bygges om til kultur- og aktivitetshuset Sentralen, med ferdigstillelse vinteren 2016.

## Eksterne lenker
* Atelier Oslo – Offisiell hjemmeside
* Stavanger2008 kulturhovedstad
Wirt County

**Wirt County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Wood County i nordvest, Ritchie County i nordøst, Calhoun County i sørøst, Roane County i sør og mot Jackson County i sørvest.

Wirt Countys totale areal er 608 km² hvorav 5 km² er vann. I 2000 hadde fylket  innbyggere og administrasjonssenteret ligger i byen Elizabeth.

Fylket ble grunnlagt i 1848 og et er oppkalt etter William Wirt som var justisminister under presidentene James Monroe og John Quincy Adams.   
## Eksterne lenker
*
Won’t Get Fooled Again

**«Won't Get Fooled Again»** er en sang av det engelske rockebandet The Who, skrevet av bandmedlemmet Pete Townshend og spilt inn 16. mars 1971. Sangen er inkludert på albumet *[[Who's Next]]* fra 1971 og en utvidet versjon ble gitt ut på singel 25. juni 1971. Denne nådde 9.-plass på de britiske hitlistene. På konserter blir denne ofte brukt som avslutningsnummer og sangen er inkludert på en rekke konsertinnspillinger og disse bygger vesentlig på den utvidete versjonen.

Sangen er kjent for sine gjentatte synthesizer-baserte musikale figurer i akkompagnementet, de kraftige, lett gjenkjennelige og berømte gitar-akkordene og ikke minst hvordan både gitar,  trommer og synthesizer bygger opp mot vokalisten Roger Daltreys lange primalskrik i sangens klimaks.

Sangen er en del av et større prosjekt hvor Townshend etter å ha følt seg fremmedgjort på digre fotballbane-konserter ønsket å vise hvilke makt musikk kan ha og hvordan den påvirker folk. Sangen handler om fremmedgjørelse og er en anti-establishmentsang. Innholdsmessig forteller den om en revolusjon, hvor det i første verset er et opprør, i andre vers en maktovertakelse og til slutt viser det nye regimet seg å være akkurat som det forrige («Meet the new boss, same as the old boss»).

Sangen var forbudt i Sør-Korea fram til demokrati ble innført tidlig på 1990-tallet. Albumet *Who's Next* ble her solgt uten dette sporet.

Sangen er av magasinet Rolling Stone rangert som nummer 133 av de 500 viktigste sangene som er laget http://www.rollingstone.com/news/coverstory/500songs/page/2 .

Deler av sanger, med de kjente gitar-akkordene er brukt som kjenningsmelodi til TV-serien .

Det har vært en rekke referanser til sangen, både i reklamesammenheng, som introduksjonsmelodi ved idrettsbegivenheter, i andre TV-serier, som for eksempel The Simpsons (med The Who som gjester).

## Eksterne lenker
* The Who spiller Won't get Fooled Again
Trondra

**Trondra** (skotsk: *Trondra*) er en øy i den skotske øygruppen Shetland. Øya har en befolkning på rundt 130 personer og et areal på 2,75 km². Øya har broforbindelse med den sørlige delen av Mainland og til Burra. Broforbindelsen til Mainland ble åpnet i 1971.

## Historie
Trondra ble raskt avfolket fram til 1970, da det ble bygget veibroer til de to naboøyene Burra (både vestlige som østlige) og til den sørlige halvøya på Mainland. Siden den gang har befolkningen kommet seg fra et lavpunkt på 20 i 1961.

Et lokalt samfunnshus ble åpnet i 1986.

## Tettsteder
Tettsteder på øya:

* Burland
* Cauldhame
* Cutts
* Glendale

## Dyreliv
En rekke sjøfugler holder til på øya, blant annet mange måker og teister.

Det er mange steder med sauer og noen få shetlandsponnier over hele øya. Også annet dyreliv finnes på og rundt øya, som pinnsvin, spurver, stær, sel og niser.

## Referanser


## Eksterne lenker

*Google Earth
*  Trondra, *Visit Shetland*
Wood County (Vest-Virginia)

**Wood County** er et fylke i den amerikanske delstaten Vest-Virginia. Det ligger i de nordøstlige delene av staten og grenser mot Pleasants County i nordøst, Ritchie County i øst, Wirt County i sørøst og mot Jackson County i sør. Det har også grense mot tre fylker i delstaten Ohio; Meigs County i sørvest, Athens County i vest og mot Washington County i nord.

Wood Countys totale areal er 976 km² hvorav 25&nbsp;km² er vann. I 2000 hadde fylket  innbyggere og administrasjonssenteret ligger i byen Parkersburg.

Fylket ble grunnlagt i 1798 og et er oppkalt etter guvernør James Wood.   
## Eksterne lenker
*
The Kellner-Partington Paper Pulp Co. Ltd.

**The Kellner-Partington Paper Pulp Co. Ltd.** var et engelsk-norsk industrikonsern, som gjennom det meste av 1900-tallet var Norges største industribedrift. Firmaet ble etablert i Manchester 17. mai 1889 av den engelske industrimannen Edward Partington og den østerrikske vitenskapsmannen Karl Kellner. Formålet var å bygge cellulosefabrikker basert på Kellners metode for produksjon av sulfitcellulose. Partingtons papirfabrikk utenfor Manchester skulle være avtager av cellulosen. 

Den første fabrikken skulle bygges ved Hallein i Østerrike, mens den andre skulle ligge i Skandinavia. Sommeren 1889 kjøpte selskapet Borregaard Hovedgård ved Sarpsborg som hadde attraktive tomter ved Sarpefossen og høsten 1891 stod første byggetrinn av fabrikken ferdig. Fram til 1905 bygde selskapet dessuten papirfabrikker ved Borregaard og kraftverk i Sarpefossen.

Direktør ved selskapets anlegg i Sarpsborg var først Oscar Pedersen. Han ble etterfulgt av Nils Pedersen, som styrte bedriften fram til 1923. 

I 1917 ble selskapet overtatt av en gruppe norske eiere med advokat Hjalmar Wessel i spissen. Eierskiftet, eller «hjemkjøpet» ble satt i et nasjonalt lys og relatert til et lignende eierskifte på den andre siden av Sarpsfossen, den norske overtakelse av den tysk-kontrollerte aksjeposten i Hafslund A/S, som fram til 1916 var eid av tyske Schuckert & Co.  Wessel ledet selskapet fram til 1933, da Arne Meidell overtok rollen som generaldirektør. 

Kellner-Partington var fram til 1960-årene Norges største industrikonsern. I løpet av 1970-årene ble det forbigått av Norsk Hydro og på slutten av 1980-årene ble selskapet del av industrikonglomeratet Orkla-Borregaard, nå i Orkla ASA.   

Sulfitcellulose var velegnet til å produsere finpapir, til bruk for bokpapir, i motsetning til sulfatcellulose som var sterkere og velegnet til produksjon av emballasje.

Både Kellner og Partington har i dag gater oppkalt etter seg på Opsund i Sarpsborg.
Kammen

**Kammen** (Vannakammen) er en liten bygd på Vannøya i Karlsøy kommune i Troms. Kammen ligger 7,5 km fra Skåningsbukt fergeleie i retning Vannareid. Kammen har i 2009 kun fire innbyggere, mens det i 1900 var 19 innbyggere. Bygda hadde tidligere både butikk og postkontor, men dette ble nedlagt på 1960-tallet. Fylkesvei 7917 går gjennom bygda. 

For å komme til Kammen må man ta ferge fra Hansnes.

## Referanser
Purregebyr

**Purregebyr** tillegges et krav som er forfalt til betaling. Purregebyret ved første og andre varsling kan være på maksimalt 1/10 av inkassosatsen. Inkassosatsen fastsettes hvert år i *Forskrift til inkassoloven*.

Maksimal sats for gebyr på purrenota er pr. 1. januar 2013 kr 63  I 2012, 2011 og 2010 var satsen for purregebyr henholdsvis kr 62, 61 og 60.

Uten hensyn til det ovenstående kan man fra juridiske personer kreve en kompensasjon for forsinkelse tilsvarende € 40, fra første dags mislighold.  Bestemmelsen trådte i kraft 16. mars 2013. Det meste er uklart med hensyn til praktiseringen og en forskrift skal komme for avklare. 
 
Purregebyr kan legges til hvis følgende kriterier er oppfylt:

# En purring må være skriftlig og bør tydelig referere seg til det opprinnelige kravet (vise til eks. fakturanummer, fakturadato, fakturabeløp etc.)
# Det må ha gått minst 14 dager etter forfall, for opprinnelig krav eller siste utstedte purring, før purring med purregebyr kan utstedes. Dog kan en sende purring med renter og uten purregebyr umiddelbart etter forfall.
# En purring med purregebyr må ha minimum 14 dagers forfall.

Noen offentlige etater (for eksempel NRK, Statens lånekasse for utdanning og NAV) kan kreve en høyere sats. Disse satsene er da bestemt i egne forskrifter. De kalles da gjerne tilleggsavgift.

En trenger ikke sende purring med eller uten purregebyr før et krav sendes til inkasso.
for innfordring. For å kunne ilegge utenrettslige inkassoomkostninger, trenger en imidlertid å sende skyldner et inkassovarsel som tilfredsstiller vilkårene i inkassolovens § 9. Disse kravene til inkassovarsel er svært lik kravene for å sende en purring med purregebyr, men fordrer i tillegg at det tydelig blir opplyst om konsekvensen av ikke å betale det utestående beløpet innen fristen på 14 dager, nemlig at kravet blir sendt til inkasso.

## Referanser
Cato Lægreid

**Cato Lægreid** (født 1981) er en norsk frikjører. Lægreid var første norske skikjører som ble internasjonalt anerkjent for sin tilnærming til frikjøring i fjell, slik at han fikk sin egen pro-model eller signaturmodell av skimerket Amplid, der hans navn står på skien.

Lægreid var angivelig den første i verden,i 2004, som gjennomførte en nedkjøring baklengs på ski i en av de bratte renneformasjonene fra fjellet Aiguille du Midi i fjellmassivet Mont Blanc

## Meritter
* 5.-plass Røldal Freeride Challenge 2001
* Hederspris Røldal Freeride Challenge 2009
* 1.-plass Tour de Andørja Freeride 2010
* 4. Plass Freeride World Tour, Røldal 2012

Lægreid jobbet to år som hoveddommer og dommer i Freeride World Tour. Under Freestyle Ski VM på Voss i 2013 var han grenansvarlig for slopestyle.

## Eksterne lenker
* Artikkel i Dagbladet
* Profil hos Amplid
* Artikkel om signaturskien
Liste over byer i Lesotho

Dette er en **liste over byer i Lesotho**.

Det uten sammenligning største byområde i Lesotho er  Maseru. Området har 316&nbsp;155 innbyggere (1. januar 2005). Dermed bor omkring 13 prosent av landets befolkning i hovedstadsregionen.

I tabellen er byer med mer enn  innbyggere tatt med. Antallet ved folketellingene 13. april 1986 og 14. april 1996 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.

## Eksterne lenker
* Bureau of Statistics
*   (engelsk, tysk, fransk og spansk)
* Befolkningstall fra http://www.citypopulation.de/Lesotho.html (engelsk og tysk)
Siri Gullestad

**Siri Erika Gullestad** (født 1949) er en norsk psykolog og psykoanalytiker som er professor emeritus i klinisk psykologi ved Universitetet i Oslo (UiO). 

Etter studier i fransk og filosofi utdannet hun seg til psykolog. Hun er dr. philos. fra 1991. Gullestad har vært bestyrer ved Psykologisk Institutt ved UiO og har vært president i Norsk Psykoanalytisk Forening. Hun er praktiserende psykoanalytiker/psykoterapeut med kompetanse som lærebehandler og veileder, medlem av International Psychoanalytic Association, og har flere år vært aktiv i oppbyggingen av et program for utdanning i psykoterapi i Kina

Gullestad er forfatter av en rekke artikler og bøker innen det psykoanalytiske fagfelt og har vært engasjert i videre- og etterutdanning av psykologer og leger. Hun er også tildelt Psykologisk Institutts formidlingspris. 

Fra 1977 til 1991 var hun gift med professor Rune Slagstad. De har to barn sammen, blant dem legen Ketil Slagstad.

## Publikasjoner (utvalg)
* *Å si fra: Autonomibegrepet i psykoanalysen* (1992)
* The personal myth as a clinical concept. *International Journal of Psycho-Analysis* (1995)
* *En umulig profesjon? Om opplæring i intensiv dynamisk psykoterapi* (redaktør, med Mary Theophilakis, 1997)
* *Underteksten: Psykoanalytisk terapi i praksis* (med Bjørn Killingmo, 2005)
* Who is 'who' in dissociation? *International Journal of Psychoanalysis* (2005) 
* *The Theory and Practice of Psychoanalytic Therapy. Listening for the Subtext*, med Bjørn Killingmo, oversatt til engelsk av Lene Auestad, Routledge, 2020. 

## Referanser


## Eksterne lenker
* 
*
Terje Wold

**Terje Wold** (1899–1972) var en norsk jurist og Arbeiderparti-politiker som var ordfører i Vadsø,  statsråd 1939–45, stortingsrepresentant 1945–49 og høyesterettsjustitiarius 1958–1969.
## Liv og virke
Wold kom til Vadsø i 1921 som nyutdannet cand.jur. hvor han ble dommerfullmektig ved Varanger sorenskriverembete. Samme år ble han konstituert politifullmektig i byen. Han var privatpraktiserende sakfører i Vadsø i 1922. Han var medlem av Vadsø bystyre i to perioder (1926&ndash;1928 og 1932&ndash;1936), hvorav ordfører i Vadsø 1928 og 1935&ndash;1936. I 1931 ble Wold høyesterettsadvokat; han ble utnevnt til lagdommer i Hålogaland lagmannsrett 1936.

Han var justisminister i Johan Nygaardsvolds regjering 1939–1945. En tid var han også minister for handelsdepartementet fra (7. juni 1940 til april 1942). Terje Wold var som medlem av Regjeringsdelegasjonen fungerende sjef for Kirke- og undervisningsdepartementet og Justisdepartementet fra 14. mai til 31. mai 1945.

Etter krigen ble han valgt til stortingsrepresentant for Finnmark fra 1945 til 1949.

Han var dommer i Norges Høyesterett fra 1950 (utnevnt 1945) og høyesterettsjustitiarius 1958–1969. Fra 1959 til 1972 var han dommer i Den europeiske menneskerettsdomstol i Strasbourg.

Wold ble utnevnt til Kommandør med stjerne av St. Olavs Orden i 1958.

Wold var medlem i Den Norske Frimurerorden, hvor han tilhørte St. Johanneslogen St. Olaf til det gjenreiste Tempel.

## Referanser


## Eksterne lenker
* 
*
Benedicte Bjørnland

**Marie Benedicte Bjørnland** (født 1965) er en norsk jurist som fra 2025 er tolldirektør.

Hun var sjef for Politiets sikkerhetstjeneste fra 2012 til 2019, og politidirektør fra 2019 til 2024.

## Karriere
Etter juridisk embetseksamen ble Bjørnland ansatt som konsulent i Statens prisdirektorat. Derfra gikk hun videre til politietaten, bare avbrutt av en periode som dommerfullmektig ved Skien og Porsgrunn byrett. Hun var politijurist i Tønsberg politidistrikt , deretter politiinspektør og visepolitimester i Vestfold.

Fra 2005 til 2007 var hun konstituert politimester i Vestfold politidistrikt, og deretter ble hun utnevnt til politimester samme sted. Etter fem år som politimester ble hun i 2012 utnevnt til sjef for Politiets sikkerhetstjeneste. I 2018 ble hun utnevnt til politidirektør, med tiltredelse i 2019. I oktober 2024 ble hun utnevnt som direktør i Valgdirektoratet, og i september 2025 ble hun utnevnt til tolldirektør.

## Utmerkelser
* Kongehusets 100-årsmedalje
* Politiets hederskors

## Privatliv
Hun er født i Kristiansand og vokste opp i Lier og Sandefjord. Hun er gift, har barn og er bosatt i Sandefjord.

## Referanser


## Eksterne lenker
* 
*
City and Borough of Sitka

**City and Borough of Sitka** er et fylke i den amerikanske delstaten Alaska. Den ligger i den sørøstlige delen av delstaten, med grenser til Hoonah-Angoon Census Area i nord og nordøst, Petersburg Borough i sørøst og Prince of Wales-Hyder Census Area i sør.

Bykommunen ble grunnlagt i 1971, etter en organisering av statistikkområdet Sitka. Området omfatter øyene Baranof, med unntak av byen Port Alexander i sør, hele Kruzof og den sørlige halvdelen av Chichagoføya. I vest ligger Alaskabukta.

City and Borough of Sitka har et totalt areal på  kvadratkilometer, hvorav  km² er vann og  er land, og et folketall på  (2010). Den største byen er Sitka ved Sitkasundet på øya Baranof.

## Referanser


## Eksterne lenker
*
Olea

:*For kvinnenavnet, se [[Olea (navn)]].*

* *[[Olea brachiata]]*
* *[[Olea capensis]]*
* *[[Olea caudatilimba]]*
* oliven (*O.&nbsp;europaea*)
* *[[Olea exasperata]]*
* *[[Olea guangxiensis]]*
* *[[Olea hainanensis]]*
* *[[Olea laxiflora]]*
* *[[Olea neriifolia]]*
* *[[Olea paniculata]]*
* *[[Olea parvilimba]]*
* *[[Olea rosea]]*
* *[[Olea salicifolia]]*
* *[[Olea tetragonoclada]]*
* *[[Olea tsoongii]]*
* *[[Olea undulata]]*

***Olea*** er en slekt i oljetrefamilien (Oleaceae).

Alle planter i slekten er eviggrønne trær eller busker. Bladene er motsatte og enkle; de kan være helrandete eller tannete. Blomstene sitter i sidestilte eller endestilte kvaster. Frukten er en steinfrukt. Det er mer enn 40 arter, og de er utbredt i Sør-Europa, Afrika, Asia, Australia og på stillehavsøyene. Underslekten *Tetrapilus* i Sørøst-Asia skiller seg ut på flere måter og bør kanskje regnes som en egen slekt.

Det mest kjente og viktigste treet i slekten er oliven (*Olea europaea*). Fruktene av oliventreet har siden antikken vært brukt til fremstilling av olje som brukes til mat, til å smøre kroppen og i lamper. Oliventreet kommer fra det østre middelhavsområdet og Vest-Asia, der det trolig var en av de første plantene som var kultivert. Skriftlige spor peker tilbake til Kreta for mer enn 5&nbsp;000 år siden. Arten er plantet og til dels naturalisert i andre deler av verden med middelhavsklima. 

## Litteratur
* 
* 
* 
* 

## Eksterne lenker

*
Commodore PET

**Commodore PET** (**P**ersonal **E**lectronic **T**ransactor) var den første datamaskinen som ble laget av Commodore Business Machines. Bedriften hadde tidligere kun laget kontormøbler og kalkulatorer. Den første PET-modellen ble lansert i 1977, og ble kalt PET 2001 og kom med 4 eller 8kb med valgfri RAM. Senere revisjoner av modellen kunne bruke 16 eller 32kb med RAM.

Kassettspilleren, som ble brukt som lagringsmedium, var innebygd i systemet og det var derfor lite plass igjen til tastaturet. Tross det vesle tastaturet var PET 2001 en populær modell.

Da Commodore lanserte PET i Europa ble maskinene solgt under navnet CBM, ettersom den nederlandske bedriften Philips allerede solgte datamaskiner under dette navnet.
Jane Loevinger

**Jane Loevinger** (født 6. februar 1918, død 4. januar 2008) var en amerikansk utviklingspsykolog, kjent for sin terori om egoutvikling. Loevinger var inspirert av Erich Fromm, men ønsket å se på utviklingen av ego på en vitenskapelig måte. Hun kalte egoet for «The Master trait of personality». Hun hevdet at egoets utvikling gikk gjennom sekvensielle stadier som innebar stadige mer komplekse måter å oppfatte seg selv på, i samspill med verden. 

* *Infancy stadium*
* *Impulsive stadium*
* *Self-protective stadium*
* *Conformist stadium*
* *Self-aware stadium*
* *Conscientious stadium* 
* *Individualistic stadium* 
* *Autonomous stadium* 
* *Integrated stadium*
 
Stadiene må sees i et livsløpsperspektiv og er delvis knyttet til alder. 

Det foreligger en god del evidens som støtter Loevingers teorier. I en undersøkelse av professor Jane Kroger, ble det funnet en positiv korrelasjon mellom Loevingers egoutvikling, Kohlbergs nivåer av moralsk resonnering og James Marcias nivå på identitetstatus. Likevel, ble Loevinger kritisert fra enkelte hold. Hun fikk blant annet kritikk for at teorien hennes sier lite om mekanismene mellom de ulike stadiene. Og hun ble i tillegg kritisert av psykoanalytikere for at teoriene hennes vektlegger egoet i for stor grad.

## Referanser


## Kilder
* Loevinger, J. (1948) "The technic of homogeneous tests compared with some aspects of scale analysis and factor analysis". *Psychological Bulletin,* 45, 507-529.
* Loevinger, J. (1970) *Measuring Ego Development*. San Fransciso: Jossey-Bass.  
* Loevinger, J. (1976) *Ego Development*. San Francisco: Jossey-Bass.  
* Loevinger, J. (1987) *Paradigms of Personality*. New York: Freeman.

## Eksterne lenker
* Loevinger’s Developmental Model of Personality
* Women's Intellectual Contributions to the Study of Mind 
* Notes on Freud
Pierre Guillaume Frédéric le Play

**Pierre Guillaume Frédéric le Play** (født 11. april 1806 i La Rivière-Saint-Sauveur i Normandie i Frankrike, død 5. april 1882 i Paris) var en fransk ingeniør, sosiolog og økonom, og en av grunnleggerne av sosiologi som fag. Han ble utnevnt til statsråd og senator av Napoleon III.

## Liv og virke
### Bakgrunn
Han ble født i La Rivière-Saint-Sauveur, en landsby nær Honfleur (Calvados), som sønn av en toller, og ble utdannet ved École polytechnique. Deretter utdannet han seg videre ved École des Mines. I 1840 ble han sjefingeniør og professor i metallurgi ved École des Mines.

### Forskning, politikk
I nesten 25 år reiste Le Play rundt i Europa og samlet data om arbeidernes sosiale kår. I 1855 publiserte han verket *[[Les Ouvriers Européens]]*, som inneholdt 36 monografier om familier ved forskjellige industristeder i landene Le Play besøkte. Le Play besøkte blant annet Blaafarveværket i Norge i 1845. *Académie des Sciences* og *[[Académie française]]* gav ham Montyonprisen for dette arbeidet, og Napoleon III gav Le Play ansvaret for organiseringen av Verdensutstillingen i 1855, utnevnte ham til statsråd (Conseiller d'Etat), generalkommissær for verdensutstillingen i 1867, senator i Frankrikes senat og storoffiser av Æreslegionen.

I 1856 grunnla Le Play *Société internationale des études pratiques d'économie sociale*, og la således grunnlaget for den moderne sosiologien. Organisasjonen arbeidet med sosiale studier, og ikke minst å promotere sosiologi som fag. Tidsskriftet til organisasjonen, *La Réforme sociale*, ble etablert i 1881, og kommer fremdeles ut annenhver uke.

Le Play gav også ut *La Réforme sociale*, *L'Organisation de la famille* (1871), *La Constitution de l'Angleterre* (i samarbeid med M. Delaire, 1875).

## Sentrale verk
* 1855. *[[Les Ouvriers Européens]]*
* 1864. *La Réforme Sociale*, 2 bd. 1887, 7. utg. i 3 bind
* 1871. *L'Organisation de la famille*.
* 1875 (med M. Delaire). ''La Constitution de l'Angleterre''.

## Referanser


## Litteratur
* Brooke, Michael Z., 1970. *Le Play, Engineer and Social Scientist: The Life and Work of Frederic Le Play*. Harlow UK: Longmans.
* Herbertson, Fanny Louisa Dorothea, 1950. *The Life of Frédéric Le Play*, Ledbury, Herefordshire, Le Play House Press.
* Beaver, S. H. «The Le Play Society and Field Work», *Geography*, Vol. 47, No. 3, July 1962.
* Herbertson, Dorothy. «Le Play and Social Science», *[[Sociological Review|The Sociological Review]]*, Vol. 12 (2), 1920.
* Higgs, Henry. «Frédéric Le Play», *The Quarterly Journal of Economics*, Vol. 4, No. 4, Jul., 1890.
* Sorokin, Pitirim A. «Frederic Le Play's School», *Contemporary Sociological Theories*, New York: Harper 1928.
* Swinny, S. H. «The Sociological Schools of Comte and Le Play», *[[Sociological Review|The Sociological Review]]*, XIII, 1921.
* Zimmerman, Carle Clark. *Family and Society*, D. Van Nostrand Company, Inc., 1935.
Les Ouvriers Européens

***Les Ouvriers Européens*** er et bokverk skrevet av den franske sosiologen Pierre Guillaume Frédéric le Play, utgitt i 1855. Verket tar for seg de sosiale kårene til arbeiderklassen i forskjellige land i Europa. Norge er også representert, ved arbeidere fra Blaafarveværket – se Blaafarveværket – Levekårsundersøkelse.

Bøkene inneholder 36 monografier om budsjettene, kostholdet og de sosiale rettighetene til arbeiderne ved diverse industrier i landene han besøkte. 

## Referanser
FIPRESCI

**Fédération internationale de la presse cinématographique** eller **International Federation of Film Critics** (forkortes **FIPRESCI**) ble dannet i Paris i juni 1930, og er en sammenslutning av nasjonale forbund for filmkritikere og -journalister fra hele verden. Foreningens formål er «å fremme filmkulturen og dens utvikling og å ivareta interessene til dem som arbeider med den». Foreningen har i dag medlemmer fra mer enn 50 land.

FIPRESCI deler ut en egen pris, *FIPRESCI-prisen*, på større internasjonale festivaler, slik som filmfestivalene i Cannes, Venezia, Berlin, til det foreningen anser for å være gode, nyskapende filmer. Fra 2002 har organisasjonen utdelt årlig pris ved  Tromsø Internasjonale Filmfestival.

Siden 2005 har foreningen også stått for utgivelsen av et eget tidsskrift, *Undercurrents*, der filmkritikeren Chris Fujiwara er redaktør.

## Referanser


## Eksterne lenker
*
Prince of Wales-Outer Ketchikan Census Area

**Prince of Wales-Outer Ketchikan Census Area** er et tidligere statistikkområde i den amerikanske delstaten Alaska. Det omfattet landområder i den sørøstlige delene av staten, og ble etablert ved en sammenslåing av de to statistikkområdene Prince of Wales og Outer Ketchikan etter folketellingen i 1970.

Prince of Wales-Outer Ketchikan hadde et totalt areal på , hvorav  var vann og  var land. I 2000 hadde statistikkområdet  innbyggere. 

I 2008 ble store deler av området Outer Ketchikan overført til Ketchikan Gateway Borough, og det gjenværende statistikkområdet endret navn til Prince of Wales-Hyder Census Area.